CELEX: C2007/269/22
Language: lv
Date: 2007-11-10 00:00:00
Title: Lieta C-74/06: Tiesas (ceturtā palāta) spriedums 2007. gada 20. septembrī — Eiropas Kopienu Komisija/Grieķijas Republika (Valsts pienākumu neizpilde — EKL 90. pants — Ievestu lietotu transportlīdzekļu reģistrācijas nodeva — Ar nodokli apliekamās vērtības noteikšana — Transportlīdzekļu amortizācija, kas ir balstīta vienīgi uz vecumu — Aprēķina kritēriju publiskums — Iespēja apstrīdēt iepriekšējā aprēķina kārtības piemērošanu)

10.11.2007   
            
            
               LV
            
            
               Eiropas Savienības Oficiālais Vēstnesis
            
            
               C 269/11
            
         Tiesas (ceturtā palāta) spriedums 2007. gada 20. septembrī — Eiropas Kopienu Komisija/Grieķijas Republika
   (Lieta C-74/06) (1)
   
   (Valsts pienākumu neizpilde - EKL 90. pants - Ievestu lietotu transportlīdzekļu reģistrācijas nodeva - Ar nodokli apliekamās vērtības noteikšana - Transportlīdzekļu amortizācija, kas ir balstīta vienīgi uz vecumu - Aprēķina kritēriju publiskums - Iespēja apstrīdēt iepriekšējā aprēķina kārtības piemērošanu)
   (2007/C 269/22)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvis — D. Triandafilu [D. Triantafyllou])
   
      Atbildētāja: Grieķijas Republika (pārstāvji — P. Milonopuls [P. Mylonopoulos] un K. Boskovits [K. Boskovits])
   Priekšmets
   Valsts pienākumu neizpilde — EKL 90. panta pārkāpums — Ievestu lietotu transportlīdzekļu diskriminējošā aplikšana ar nodokļiem
   Rezolutīvā daļa
   
               1)
            
            
               piemērojot vienīgi amortizācijas kritēriju, kas balstīts uz transportlīdzekļu vecumu, lai noteiktu ar nodokli apliekamo vērtību reģistrācijas nodevas noteikšanai lietotiem transportlīdzekļiem, kas Grieķijas teritorijā ievesti no citas dalībvalsts, un piemērojot vērtības samazinājumu sešus līdz divpadsmit mēnešus veciem transportlīdzekļiem 7 % apmērā vai transportlīdzekļiem, kuru vecums ir viens gads — samazinājumu 14 % apmērā, — kas negarantē, ka maksājamais nodoklis, pat ja tas tā ir tikai atsevišķos gadījumos, nepārsniedz atlikušo nodokļa summu, kas iekļauta līdzīgu lietotu valsts teritorijā jau reģistrētu transportlīdzekļu vērtībā, Grieķijas Republika nav izpildījusi pienākumus, kas tai uzlikti saskaņā ar EKL 90. pantu;
            
         
               2)
            
            
               pārējā daļā prasību noraidīt;
            
         
               3)
            
            
               Grieķijas Republika un Eiropas Kopienu Komisija sedz savus tiesāšanās izdevumus pašas.
            
         
      (1)  OV C 108, 6.5.2006.